Folketing
2009-04-03

Det er rigtigt, hvis halvdelen af dem, der har den her ordning, hæver deres penge og bruger dem herhjemme. De må ikke bruge dem i udlandet, de må ikke bruge dem på importvarer, de må ikke gemme dem under hovedpuden, og de må slet ikke sætte dem ind på en anden pensionsordning, for så falder regeringens ustabile korthus fuldstændig sammen. Hvis man vil undgå en større krise herhjemme, er det altså et helt forkert redskab. Man aner simpelt hen ikke, hvad folk vil gøre med de her penge. Det kan godt være, man mener, at man gør det, men det er komplet umuligt at vide. Vi mener, at det her er lidt af et hasardspil et spil, som kan undgås, hvis man tænker sig lidt om. Der er altså vigtigere ting at gøre i forbindelse med den her krise, der er vigtigere måder, man kan gøre det på. Vi skal ikke give penge til borgerne nu.